b'\n_START_ARTICLE_\nThe Residents\n_START_PARAGRAPH_\nThe Residents\xc2\xa0\xe2\x80\x93 avangardin\xc4\x97s muzikos grup\xc4\x97. Groti prad\xc4\x97jo apie 1970, pirm\xc4\x85j\xc4\xaf album\xc4\x85 i\xc5\xa1leido 1974 metais.\n_START_SECTION_\nGrup\xc4\x97\n_START_PARAGRAPH_\nPer daugiau nei 30 met\xc5\xb3 istorij\xc4\x85, grup\xc4\x97 n\xc4\x97ra davusi nei vieno interviu. Grup\xc4\x97s nariai, kuri\xc5\xb3 grei\xc4\x8diausiai yra 4, galb\xc5\xabt\xc2\xa0\xe2\x80\x93 5, koncertuodavo tik u\xc5\xbesid\xc4\x97j\xc4\x99 did\xc5\xbeiules akies pavidalo kaukes. Rengiasi klasikinio stiliaus frakais, d\xc4\x97vi cilindrus, m\xc5\xabvi baltas pir\xc5\xa1tines. Toks \xc4\xafvaizdis formuojamas visose \xc5\xbeinomose \xc5\xa1ios grup\xc4\x97s nuotraukose. 1980\xc2\xa0m. vieno nario kauk\xc4\x97 buvo pavogta, tod\xc4\x97l nuo to laiko jis pasirodo su kaukol\xc4\x97s kauke. Nariai sav\xc4\x99s neidentifikuoja jokiais vardais ar pseudonimais._NEWLINE_Interviu ir ry\xc5\xa1iais su visuomene u\xc5\xbesiima tik grup\xc4\x97s mened\xc5\xbeeri\xc5\xb3 komanda, \xc5\xbeinoma kaip The Cryptic Corporation (Paslaptingoji korporacija). Nepaisant \xc4\xafvairi\xc5\xb3 spekuliacij\xc5\xb3, grup\xc4\x97s nari\xc5\xb3 identitetas n\xc4\x97ra i\xc5\xa1ai\xc5\xa1kintas. Dar nei vienas \xc4\xaftariamas naryste grup\xc4\x97je neprisipa\xc5\xbeino. Sklando \xc4\xafvair\xc5\xabs gandai\xc2\xa0\xe2\x80\x93 kad bent vienas narys yra moteris, taip pat, kad grup\xc4\x97je grei\xc4\x8diausiai dalyvauja \xc5\xbeinom\xc5\xb3 muzikant\xc5\xb3, kurie negali pasirodyti ne anonimi\xc5\xa1kai d\xc4\x97l sutar\xc4\x8di\xc5\xb3 su kitomis \xc4\xafra\xc5\xa1\xc5\xb3 kompanijomis._NEWLINE_Patys grup\xc4\x97s nariai, tiksliau\xc2\xa0\xe2\x80\x93 j\xc5\xb3 atstovai, teigia, kad j\xc5\xb3 tapatyb\xc4\x97, lytis, tautyb\xc4\x97 ar net grup\xc4\x97s sud\xc4\x97ties pasikeitimai yra nereik\xc5\xa1mingas dalykas. Vertinti The Residents reikia tik pagal muzik\xc4\x85, o pa\xc5\xa1aliniai dalykai vertinimo netur\xc4\x97t\xc5\xb3 \xc4\xaftakoti\xc2\xa0\xe2\x80\x93 tod\xc4\x97l jie ir slepiami.\n_START_SECTION_\nMuzika\n_START_PARAGRAPH_\nThe Residents muzikos stili\xc5\xb3 labai sunku apib\xc5\xabdinti. Pana\xc5\xa1u, kad n\xc4\x97ra nieko, su kuo juos b\xc5\xabt\xc5\xb3 galima palyginti. I\xc5\xa1kraipyti, nesveiki balsai, netik\xc4\x97ti garsai kombinuojami su \xc4\xaf bliuz\xc4\x85 pana\xc5\xa1iais skambesiais. Keisti tekstai, kartais pereinantys \xc4\xaf visi\xc5\xa1kai nesuvokiamus kratinius (pvz., albume Eskimo). Kartais sukuriama isterijos ir visi\xc5\xa1ko nesupratimo, kas vyksta, atmosfera.\n_START_SECTION_\nElvis and His Boss\n_START_PARAGRAPH_\nDainos Elvis and His Boss tekstas._NEWLINE_Oh, I\xe2\x80\x99m gonna be my baby, baby_NEWLINE__NEWLINE_Baby, but you see_NEWLINE__NEWLINE_My momma said_NEWLINE__NEWLINE_My momma said_NEWLINE__NEWLINE_My momma said to me_NEWLINE__NEWLINE_"My son I see the sunset lies_NEWLINE__NEWLINE_About a baby bee."_NEWLINE__NEWLINE_So if you see me_NEWLINE__NEWLINE_I\xe2\x80\x99ll be standing_NEWLINE__NEWLINE_Out on ole Broadway_NEWLINE__NEWLINE_Amused, abused, but not confused_NEWLINE__NEWLINE_I\xe2\x80\x99m making my own way_NEWLINE__NEWLINE_Straight to the top_NEWLINE__NEWLINE_I\xe2\x80\x99ll never stop_NEWLINE__NEWLINE_I\xe2\x80\x99ll die before my day\n_START_SECTION_\nProjektai\n_START_PARAGRAPH_\n1979 metais i\xc5\xa1\xc4\x97j\xc4\x99s Eskimo buvo netoli nominacijos Grammy apdovanojimams. 1980 pasirod\xc5\xbeius\xc4\xaf The Commercial Album (Komercinis Albumas) sudar\xc4\x97 40 dain\xc5\xb3, kiekviena\xc2\xa0\xe2\x80\x93 lygiai vienos minut\xc4\x97s ilgio. Albumo i\xc5\xa1garsinimui grup\xc4\x97 u\xc5\xbesak\xc4\x97 40 vienos minut\xc4\x97s ilgio reklam\xc5\xb3 populiariausioje San Francisko Top-40 radijo stotyje, taip visas albumas\xc2\xa0\xe2\x80\x93 kiekviena daina\xc2\xa0\xe2\x80\x93 buvo grojama vir\xc5\xa1 trij\xc5\xb3 dien\xc5\xb3._NEWLINE_The Residents vieni i\xc5\xa1 pirm\xc5\xb3j\xc5\xb3 prad\xc4\x97jo kurti vaizdo klipus. MTV veiklos prad\xc5\xbeioje, kai klip\xc5\xb3 pasirinkimas nebuvo didelis, Resident\'\xc5\xb3 darbai buvo da\xc5\xbenas reginys per \xc5\xa1i\xc4\x85 televizij\xc4\x85. Ankstyviausi j\xc5\xb3 videoklipai \xc5\xa1iuo metu yra Niujorko Modernaus meno muziejaus kolekcijoje. 2001 visi j\xc5\xb3 sukurti videoklipai buvo i\xc5\xa1leisti viename DVD Icky Flix.'